b'\n_START_ARTICLE_\nPeter Laird\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nPeter Laird syntyi Massachusettsin osavaltiossa vuonna 1954. H\xc3\xa4n oli kiinnostunut piirt\xc3\xa4misest\xc3\xa4 jo hyvin nuorena. Piirt\xc3\xa4miseen muuttui vakavemmaksi high schoolissa, kun Laird kiinnostui Jack Kirbyn The New Gods ja The Demon -sarjakuvista._NEWLINE_Valmistuttuaan Massachusettsin yliopistosta Laird aloitti sarjakuvauransa aluksi freelancer-kuvittaja ja sarjakuvan piirt\xc3\xa4j\xc3\xa4. Viiden vuoden ep\xc3\xa4onnistuneen yrityksen j\xc3\xa4lkeen saada pient\xc3\xa4 menestyst\xc3\xa4 sarjakuvien parissa, Lairdin el\xc3\xa4m\xc3\xa4 muuttui menestyksekseemp\xc3\xa4\xc3\xa4n suuntaan, kun h\xc3\xa4n ensiksi tapasi tulevan ty\xc3\xb6parinsa Kevin Eastmanin ja my\xc3\xb6hemmin tulevan vaimonsa Jeanninen. Laird muutti Jeanninen kanssa Doveriin, New Hampshireen, joka sattui olemaan 32 kilometrin p\xc3\xa4\xc3\xa4ss\xc3\xa4 Mainen Ogunquitista, jossa Eastman ty\xc3\xb6skenteli hummeriravintolassa.\n_START_SECTION_\nTeini-ik\xc3\xa4iset mutanttininjakilpikonnat\n_START_PARAGRAPH_\nPerustettuaan Eastmanin kanssa Mirage Studiosin kes\xc3\xa4ll\xc3\xa4 1983 kaksikko loi marraskuussa heid\xc3\xa4n tunnetuimman sarjakuvansa Teini-ik\xc3\xa4iset mutanttininjakilpikonnat. Sarjan hahmoista Laird on kertonut Donatellon olevan h\xc3\xa4nen suosikkihahmonsa._NEWLINE_Kaksikon luoma sarjakuva sai erityist\xc3\xa4 suosiota 1990-luvulla sarjan p\xc3\xa4\xc3\xa4dytty\xc3\xa4 ensimm\xc3\xa4ist\xc3\xa4 kertaa televisioon vuonna 1987 animaation muodossa. Sittemmin 1990-luvun alussa tuotettiin kolme elokuvaa, joka auttoi suuresti Turtlesien tunnettavuutta. My\xc3\xb6s sarjakuvien myynti kasvoi, mutta vuoden 1994 j\xc3\xa4lkeen sarjakuvien suosio ja myynti laski rajusti, jonka my\xc3\xb6t\xc3\xa4 sarjakuvan toinen osa kesti vain 13 numeron verran. Laird p\xc3\xa4\xc3\xa4tti yhdess\xc3\xa4 Eastmanin kanssa antaa Image Comicsille oikeudet tehd\xc3\xa4 alkuper\xc3\xa4isen sarjakuvan kolmatta osaa, jota tehtiin vuosina 1996\xe2\x80\x931999. Kaksikko ei tehnyt ainuttakaan Turtles sarjakuvaa nelj\xc3\xa4n vuoden aikana. My\xc3\xb6hemmin Laird p\xc3\xa4\xc3\xa4tti tuoda alkuper\xc3\xa4isen sarjakuvan takaisin aloittamalla julkaisemaan sen nelj\xc3\xa4tt\xc3\xa4 osaa vuonna 2001 ja suosio alkoi taas kasvaa takaisin._NEWLINE_21. lokakuuta 2009 Peter Laird ilmoitti myyneens\xc3\xa4 Viacomin omistuksessa olevalle Nickelodeonille kaikki omistusoikeutensa Turtleseihin. H\xc3\xa4n kuitenkin saa jatkaa sarjakuvien parissa julkaisemalla vuodessa 18 numeroa, jotka eiv\xc3\xa4t saa olla yli 48 sivuisia. Sittemmin Turtlesien julkaisemisen otti haltuunsa IDW, jossa h\xc3\xa4nen entinen ty\xc3\xb6parinsa Eastman jatkoi Turtlesien tekemist\xc3\xa4.'